b'\n_START_ARTICLE_\nGrb Ob\xc4\x8dine Kamnik\n_START_PARAGRAPH_\nGrb Ob\xc4\x8dine Kamnik je sprejel Ob\xc4\x8dinski svet ob\xc4\x8dine Kamnik na 28. seji dne 24. septembra 1997. Grb ima obliko ovalnega \xc5\xa1\xc4\x8dita, na katerem je na modri podlagi upodobljen osrednji motiv, grajski stolp. Med vrati stolpa s streho, ki ima na vrhu majhne line je upodobljena Veronika, pol kot \xc5\xbeenska in pol kot ka\xc4\x8da s krono na glavi. Ob vzno\xc5\xbeju stolpa sta vsaksebi obrnjena zelena zmaja. Na levi strani zgornjega dela stolpa je \xc5\xa1esterokraka zvezda, na desni pa prvi mese\xc4\x8dev krajec.'